1962 йылда Рәшит, уҡытыусы Рәшит Рахманғолов етәкселегендә Ҡурған башҡорттары яғына ойошторолған диалектология практикаһында ҡатнашып, бер ҡалын дәфтәр күләмендә материал туплап алып ҡайтты. Ғәләмәт бай йөкмәткеле дәфтәр менән бергә ҡылған сәскәһеләй аҡһыл-һары сәсле, күк йөҙөн хәтерләткән зәңгәр күҙле 16 йәшлек Марина исемле һылыу ҡыҙҙың саф мөхәббәт ялҡынына ҡойоноп ҡайтып төштө ул тыуған яғына.